**12. fejezet**

**Találkozás Aslannal és a farkasokkal**

|  |  |  |  |  |
| --- | --- | --- | --- | --- |
| **Feladatok összesítő táblázata** | | | | |
| **Kötelező feladatok** | **Kiegészítő feladatok** | | **Házi feladat** | |
| 1.a, 1.b, 1.c, 2.c, 2.d,  2.e, 3.a, 3.b, 3.e, 3.f, 3.g,  6.c, 6.d, 6.e, 6.f, 9.a, 9.b, 9.c, 9.d | *Egyszerűbb* | *Nehezebb* | *Egyszerűbb* | *Nehezebb* |
| 3.c, 3.d, 5.a | 1.d, 4., 7.a, 7.b, 7.c, 7.d | 2.a, 2.b, 5.b, 8.a, 8.b, 8.c, 8.d, vázlat kiegészítése Olvasás: 13. fejezet | 6.a, 6.b, 10.a, 10.b, 10.c, 10.d |

Tartozik hozzá PPT

|  |  |
| --- | --- |
| **Jelmagyarázat** | |
| **☺** | érzelmi ráhangolódást segítő feladat/ok |
| **🡭** | rávezető feladat/ok |
| **🡪** | a feladat továbbgondolása |
| **🙕** | abban az esetben alkalmazzuk, ha egy feladat kapcsán többféle feladatot, tevékenységet is felajánlunk |
| **@** | azokat a feladatokat jelöli, melyek digitálisan is elérhetőek |

|  |  |  |  |  |  |
| --- | --- | --- | --- | --- | --- |
|  | **Mit akarunk elérni?** | **Feladatok, tevékenységek leírása** | **Munkaformák** | **Eszközök** | **Jegyzeteim** |
| **,** | | | | | |
| **103.** **–104./**  **1. a–d**  **🡪** | * Amennyiben célszerűbbnek, logikusabbnak találjátok, a regény műfaji meghatározásából is kiindulhattok (1.c). * Ezt kövesse a címszavak (fantázia, fantasztikus, fantáziál) tisztázása (1.d)! * Végül tetszés szerint válasszatok az 1.a és az 1.d feladatok közül! | * A feladat továbbgondolásaként a gyerekek találjanak ki minél több olyan – Narniába illő –, csodás szereplőt, helyszínt, eseményt stb., amelyekkel tovább fokozhatnák a történet fantasztikus jellegét! | frontális munka | munkafüzet, fogalmazás-füzet |  |
| **104./2.a 🡭**  **🙕**  **🡪** | * Ez a feladat a 11. fejezet 8.a–10.c feladatokkal együtt jól példázza, hogy az író hányféle módon érzékelteti a természetben végbemenő változást. Gyűjtsétek össze ezeket! | * Ismétlésképpen a gyerekek keressék vissza a munkafüzet 100. –101. oldalán lévő 8.a–10.c feladatokat! Az egyes feladatok kapcsán fogalmazzák meg egy-egy mondattal, hogy az író milyen eszközt használt a természetben végbemenő változás érzékeltetésére! * Ezek: * a szán megváltozott mozgását érzékeltető igék használata, * az érzékszervekkel érzékelhető jelek leírása, * a képszerűség eszközeinek használata (jelzős szerkezetek), * a szereplők beszéltetése:   *„– Ide süss, harangvirágok!”  „– Mi ez a bódító illat?”* | frontális munka | munkafüzet |  |
|  | * A gyerekek olvassák el újra az alábbi szövegrészt:   A szövegrész első mondata:  *„****Míg a törpe és királynője civakodtak,…”***  A szövegrész utolsó mondata: **„*Persze ennek ellenére, rettentően elfáradtak.”***   * Jelöljék aláhúzással a tavaszra utaló szókapcsolatokat, jelzős szerkezeteket! * Ezt követően ők maguk is képezzenek minél több jelzős szerkezetet a tavasz jellemzőinek leírására! * Végül írjanak önállóan néhány mondatos fogalmazást a természet ébredéséről! | egyéni munka  egyéni munka  egyéni munka | regény  fogalmazás-füzet |  |
| **104./2.c**  **🡪** | * Utaljatok vissza a munkafüzet 87/1. feladatára, ahol a gyerekek lelkiállapotát a szereplők szavain keresztül mutatja be az író! * Vonjatok párhuzamot a két feladat között! |  | frontális munka | munkafüzet |  |
| **106./3.e**  **🡭** | * A feladatmegoldás előkészítéseként a gyerekek lapozzanak vissza a munkafüzet 7. oldalára, és ismételjék át a Természeti jelenség leírásának értékelési szempontjait! | * A gyerekek – a hiányos leíráson belül – jelöljék más-más színnel a természeti jelenség keletkezésének helyére, idejére és okára vonatkozó részeket! | egyéni munka | munkafüzet |  |
| **106./4.**  **☺**  **🙕**  **🡪** | * A javasolt játék segítségével a gyerekek csoportmunkában, játékosan, kreativitásukat is felhasználva járják be a gyerekek útját a hódok házikójától a Kőasztalig. * A végső cél nem a csoportok versengése, hanem az, hogy a legjobb ötletekből végül megszülessen egy közösen elkészített társasjáték. | * A csoportok tervezzék meg a társasjáték tábláját, a figurákat, és végül alkossák meg közösen a játékszabályokat is! * A tervezőmunka megkezdése előtt lapozzanak vissza a regény 10. fejezetéhez, hogy a történet egyik eleme se maradjon ki! * A csoporttagok első lépésben, külön-külön gyűjtsék össze az ötleteiket, javaslataikat, és csak ezt követően lássanak hozzá a közös munkához! * Csoportmunkában készítsék el a társasjátékot! * Próbálják ki a játékokat a gyakorlatban! * Közösen válogassák le az egyes csoportok játékaiból a legjobbnak, legérdekesebbnek ítélt feladatokat, és alkossák meg osztályszinten az osztály társasjátékát! * A játékszabályok is közös megegyezésen alapuljanak. | csoportmunka | lapok a tervezéshez, különböző anyagok a megvalósítás-hoz (pl.: lepedő, karton, olló, ragasztó, festék, zsírkréta, cellux), regény |  |
|  | * A gyerekek lapozzanak vissza a munkafüzet 71/7.c feladatához! * A feladatmegoldás továbbgondolásaként kérjétek meg a gyerekeket, hogy az egyes szereplők érzelmi beállítódásának megfelelően adják a testvérek szájába a mondatokat! | egyéni munka | munkafüzet |  |
|  | | | | | |
| **108./6.a**  **@** | * A 6.a feladat digitális változatban is elérhető: [Itt!](https://reftantar.e-studygroup.com/esg490d3a9dd72716b3101890d0d8241c51) |  |  |  |  |
| **108./6.d**  **🡭** | * A gyerekek lapozzanak vissza a munkafüzet 104./ 1.b feladatához, és ismételjék át a **fantázia, fantasztikus,** **fantáziál** szavak szómagyarázatát! * Ezt követően hívjátok fel a gyerekek figyelmét arra, hogy a feladat megoldásaként olyan csodás és egyben hasznos tulajdonságokat találjanak ki, amelyek jól illenek a regény műfajához! |  | egyéni munka | munkafüzet |  |
| **109./6.e**  **🡭** | * A feladat előkészítéseként – az önértékelési táblázat segítségével – vizsgáljátok meg a tartalmi és nyelvi szempontból történő értékelés szempontjait! * A közös elemzés, értékelés során a gyerekek hozzanak a saját jellemzésükből minél több konkrét példát az alábbi szempontoknak megfelelően:  1. Tartalmazza a megállapított tulajdonságok bizonyítását. 2. Többféle ábrázolási mód is fellelhető benne. 3. A képszerűség eszközeinek megfelelő alkalmazása. | * A gyerekek lapozzanak vissza a Munkafüzet 86/1.a feladatához! Ismételjék át a táblázat segítségével a jellemzési módokat! * Soroljanak fel – az általuk kiválasztott szereplőre vonatkozóan – csodás tulajdonságokat! * Hozzanak egy-egy példát a táblázatban szereplő ábrázolási módoknak megfelelően a csodás tulajdonság/tulajdonságok bizonyítására! * Fogalmazzák meg egy-egy mondattal ezek hasznosságát a boszorkány elleni küzdelemben! * A gyerekek alkossanak minél több hasonlatot a csodás tulajdonságok hangsúlyozására, „felnagyítására”! | frontális munka | munkafüzet |  |
| **109./7.a**  **☺**  **🙕**  **@** | * A feladat elvégzését közös beszélgetéssel készítsétek elő! | Beszélgetésindító kérdések:   * Találkoztál-e már olyan emberrel, akivel szemben nem tudtad, hogyan kellene viselkedned? * Ki volt ő? * Mi az, ami miatt bizonytalan voltál? * Mi segített abban, hogy megtaláld a megfelelő viselkedés- és beszédformát? * Ha legközelebb találkoznál ezzel az emberrel, már kevesebb volna benned a félelem? | frontális munka |  |  |
| * A 7.a feladat digitális változatban is elérhető: [Itt!](https://reftantar.e-studygroup.com/esg490d3a9dd72716b3101890d0d8241c51) |  |  |  |  |
| **110./8.a**  **🡭** | * A feladat elvégzése előtt érdemes választ keresni azokra a kérdésekre, amelyekre csak a szövegösszefüggésből következtethetőek ki a válaszok! | Beszélgetésindító kérdések:   * Vajon Aslan valóban nem tudta, hogy hol van a negyedik testvér? * Mi lehetett a célja azzal, hogy rákérdezett Edmund hollétére? | frontális munka |  |  |
| **110./8.d**  **🡪** |  | * Első lépésként kérjétek meg a gyerekeket, hogy idézzék fel, hogy mi volt az első benyomásuk, először milyennek gondolták Hódpapát és Petert! * Fogalmazzák meg 1-1 mondattal! * Második lépésként azt gondolják végig, hogy változtatott-e a véleményükön az, hogy egyre jobban megismerték őket a szavaikon, cselekedeteiken keresztül? * Megváltozott vagy megerősödött véleményüket támasszák alá a történetből vett konkrét példákkal! | frontális munka |  |  |
|  | | | | | |
| **111./9.c**  **🡪** | * Nagyon fontos, hogy a gyerekek minden esetben megfogalmazzák, hogy miért ítélik fontosnak az általuk kiválasztott szempontokat! | * A gyerekek minden kiválasztott szempontra vonatkozóan, írásban fogalmazzanak meg egy két tagmondatból álló mondatot, amelynek második tagmondata magyarázza az első tagmondat állítását! * ***Azért tartom fontosnak a………………, mert …………….*** | egyéni munka | fogalmazás-füzet |  |